Diari Oficial de la Generalitat Valenciana


Sumari del DOGV 7569, del 13-07-2015 (2015/6161)

Informació pública de la proposta de Resolució de 23 de juny de 2015, del director de l'Agència Valenciana del Turisme, de denegació d'ajudes 2015 dirigides a les empreses turístiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6161


Organisme emissor
:   Agència Valenciana del Turisme

Tipus de document
:   Anunci

Informació pública de la proposta de Resolució de 23 de juny de 2015, del director de l'Agència Valenciana del Turisme, de denegació d'ajudes 2015 dirigides a les empreses turístiques de la Comunitat Valenciana. [2015/6161]  
Antecedents de fet  
Primer. Per Resolució de 4 de març de 2015, del president de l'Agència Valenciana del Turisme, publicada en el Diari Oficial de la Comunitat Valenciana número 7483, del dia 13 de març de 2015, es convoquen les ajudes 2015 de l'Agència Valenciana del Turisme dirigides a les empreses turístiques de la Comunitat Valenciana i que inclouen dos programes: Programa 1: «Foment de la gestió empresarial innovadora» i Programa 2: «Prestació de servicis innovadors de base tecnològica».  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als dos programes de l'esmentada resolució, que han donat lloc a la instrucció dels expedients que figuren en els documents annex A i annex B, adjunts a la present proposta de resolució.  
Tercer. D'acord amb el que establix l'article 8.3 de la resolució de convocatòria, s'ha reunit la Comissió d'Avaluació d'Ajudes, en sessió de data 23 de juny de 2015.  
Després de l'aplicació del que disposa la Resolució de 4 de març de 2015, per la qual es convoquen les presents ajudes, especialment en l'article 8, la Comissió d'Avaluació ha adoptat, entre altres, els acords següents:  
«5t. Informar desfavorablement sobre les sol·licituds que figuren en els documents annex III.a, «Sol·licituds desfavorables. Programa 1: Foment de la gestió empresarial innovadora» i annex III.b, «Sol·licituds desfavorables. Programa 2: Prestació de servicis innovadors de base tecnològica», de la present acta, bé per no correspondre el projecte amb l'objecte o les actuacions subvencionables establides en la convocatòria d'ajudes, bé per ser el cost subvencionable inferior als imports mínims establits en els programes per a cada capítol, bé per no poder ser el sol·licitant beneficiari de l'ajuda.  
Traslladar l'acord anterior al director de l'Agència Valenciana del Turisme, el qual en compliment de l'article 8.5 de la Resolució de 4 de març de 2015, per la qual es convoquen les presents ajudes, emetrà la corresponent proposta de resolució».  
  
Fonaments de dret  
Primer. La Resolució de 4 de març de 2015, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme dirigides a les empreses turístiques de la Comunitat Valenciana; l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
Segon. La competència per a dictar la present proposta la té el director de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.5 de la Resolució de 4 de març de 2015, esmentada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que es podran refondre en un únic acte, acordat per l'òrgan competent, les resolucions administratives de la mateixa naturalesa, especificant les persones o altres circumstàncies que individualitzen els efectes de l'acte per a cada interessat.  
  
Quart. L'article 24.4 de la Llei 38/2003, de 17 de novembre, General de Subvencions establix que haurà de notificar-se la proposta de resolució i concedir un termini de deu dies per a la presentació d'al·legacions.  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació amb efectes de notificació, i així està previst en l'article 9.3 de la Resolució de 4 de març de 2015, per la qual es convoquen les presents ajudes.  
Vistos els anteriors antecedents de fet i fonaments de dret, es proposa:  
  
Primer  
Denegar la subvenció als sol·licitants de les ajudes corresponents als Programa 1: «Foment de la gestió empresarial innovadora» i Programa 2: «Prestació de servicis innovadors de base tecnològica», de la Resolució de 4 de març de 2015 per la qual es regix la present convocatòria, que es detallen en els documents annex A i annex B de la present proposta, en què figuren número d'expedient, sol·licitant, CIF, actuació, pressupost, motiu de denegació i observacions.  
  
  
Segon  
Publicar la present proposta en el Diari Oficial de la Comunitat Valenciana, amb efectes de notificació, concedint un termini de 10 dies hàbils, a comptar de l'endemà de ser publicada, per a presentar al·legacions i posant de manifest l'expedient als interessats.  
  
  
València, 23 de juny de 2015.- El director de l'Agència Valenciana del Turisme: Sebastián Fernández Miralles.